**Рыгор Паўлавіч Касячэнка** (12 снежня 1961, в. Дэрэвыны, Гараднянскі раён, Чарнігаўская вобласць, УССР) — беларускі дзяржаўны дзеяч. Кандыдат педагагічных навук.

Біяграфія
---------

Нарадзіўся 12 снежня 1961 года ў в. Дэрэвыны Гараднянскага раёна Чарнігаўскай вобласці УССР.

У 1977 годзе, пасля заканчэння сярэдняй школы, паступіў у Гомельскае тэхнічнае вучылішча № 35, а затым у 1979 годзе — у Мінскі індустрыяльна-педагагічны тэхнікум прафтэхадукацыі.

Працоўную дзейнасць пачаў у 1985 годзе майстрам вытворчага навучання Гомельскага СПТВ № 67. У 1993 годзе скончыў Гомельскі дзяржаўны ўніверсітэт імя Ф. Скарыны па спецыяльнасці «Фізічная культура».

Вучобу ў ВНУ сумяшчаў з працай на пасадах начальніка вучэбна-спартыўнага аддзела Гомельскага абласнога савета «Працоўныя рэзервы», начальніка аддзела матэрыяльна-тэхнічнага забеспячэння Гомельскага абласнога цэнтра фізічнага выхавання і спорту, інжынера аддзела вытворча-тэхнічнага забеспячэння ўпраўлення адукацыі Гомельскага аблвыканкама.

У 1998 годзе прызначаны дырэктарам Гомельскага абласнога цэнтра фізічнага выхавання і спорту.

З 1999 па 2006 гады — прарэктар па адміністрацыйна-гаспадарчай працы, прарэктар па эканоміцы Беларускага дзяржаўнага ўніверсітэта фізічнай культуры.

У 2003 годзе скончыў Гомельскі дзяржаўны ўніверсітэт імя Ф. Скарыны па спецыяльнасці «Эканоміка і кіраванне на прадпрыемстве».

З 2006 па 2010 гады працаваў начальнікам эканамічнага ўпраўлення Міністэрства спорту і турызму Рэспублікі Беларусь. 30 верасня 2010 года прызначаны першым намеснікам Міністра спорту і турызму Рэспублікі Беларусь.

23 чэрвеня 2011 года ў Смаленскай дзяржаўнай акадэміі фізічнай культуры, спорту і турызму абараніў кандыдацкую дысертацыю на тэму «Фармаванне гатоўнасці педагога вышэйшай фізкультурнай школы Рэспублікі Беларусь да вядзення навукова-даследчай работы з улікам прафесійных інтарэсаў і патрэбаў».

24 студзеня 2012 года абраны намеснікам старшыні Беларускай федэрацыі лёгкай атлетыкі.

З 19 чэрвеня 2012 года па 2017 года працаваў рэктарам Беларускага дзяржаўнага ўніверсітэта фізічнай культуры.

14 кастрычніка 2012 года на пазачарговай канферэнцыі БФЛА абраны старшынёй Беларускай федэрацыі лёгкай атлетыкі, 25 верасня 2014 года склаў паўнамоцтвы ў сувязі з загружанасцю на асноўнаму месцы працы. Няпоўныя два гады старшынства Касячэнкі ў Беларускай федэрацыі лёгкай атлетыкі называюць гадамі ліхалецця.

З лютага 2020 года працуе дырэктарам ТАА «Тэнісная школа спартыўнага майстэрства».

Жанаты, мае сына.

Узнагароды
----------

* падзячны ліст Прэзідэнта Рэспублікі Беларусь,
* нагрудны знак Міністэрства спорту і турызму Рэспублікі Беларусь.

Зноскі
------

1. 1 2 3 4  Прызначэнні, абранні **(нявызн.)**(недаступная спасылка). Архівавана з першакрыніцы 9 ліпеня 2021. Праверана 6 ліпеня 2021.
2. ↑  Кадровый день у Главы государства
3. ↑  Формирование готовности педагога высшей физкультурной школы Республики Беларусь к ведению научно-исследовательской работы с учетом профессиональных интересов и потребностей
4. ↑  Летние виды. Легкая атлетика. Бадуев и Косяченко стали заместителями председателя БФЛА **(нявызн.)**(недаступная спасылка). Архівавана з першакрыніцы 9 ліпеня 2021. Праверана 6 ліпеня 2021.
5. ↑  Приказ Министерства спорта и туризма Республики Беларусь от 19 июня 2012 года № 90-к
6. ↑  История БГУФК
7. ↑  Соло молчалиных **(нявызн.)**(недаступная спасылка). Архівавана з першакрыніцы 9 ліпеня 2021. Праверана 6 ліпеня 2021.
8. ↑  Вадим Девятовский избран руководителем Белорусской федерации легкой атлетики
9. ↑  Отчетно-выборная конференция БФЛА. Свет и тени четырехлетнего цикла **(нявызн.)**(недаступная спасылка). Архівавана з першакрыніцы 9 ліпеня 2021. Праверана 7 ліпеня 2021.
10. ↑  Состоялось расширенное заседание Главного тренерского совета с участием Председателя РОО «БТФ» Тетерина С. С.
11. ↑  Национальная академия тенниса Беларуси. Контакты Архівавана 9 ліпеня 2021.


| ⛭Рэктары БДУФК |
| --- |
| Мікалай Калюноў (1949—1962) ·  Леанід Жарыкаў (1962—1970) ·  Канстанцін Кулінковіч (1970—1977) ·  Аляксей Сёмкін (1977—1985) ·  Віктар Сакалоў (1985—1995) ·  Міхаіл Кобрынскі (1999—2012) ·  Рыгор Касячэнка (2012—2017) ·  Сяргей Рэпкін (з 12 мая 2017) |